钦定古今图书集成/明伦汇编/氏族典/第047卷 > 《郑樵通志》 > 邳郑〈邳左传作丕〉
## 钦定古今图书集成/明伦汇编/氏族典/第047卷 > 《郑樵通志》 > 邳郑〈邳左传作丕〉

按《史记·晋世家》：晋内乱，秦入夷吾，立为晋君，是为惠
公。元年，使邳郑谢秦，畏里克为变，赐里克死。邳郑使
谢秦，未还，闻里克诛，乃说秦缪公曰：“吕省郤称冀芮，
实为不从，若重赂与谋出晋君，入重耳，事必就。”秦缪
公许之，使人与归报晋，厚赂三子，三子曰：“币厚言甘，
此必邳郑卖我于秦。”遂杀邳郑。